ใช้ บัตรประชาชนSmart Cardแทนบัตรคนพิการ เชื่อมโยงข้อมูลสิทธิรักษาพยาบาล
กรมส่งเสริมและพัฒนาคุณภาพชีวิตคนพิการลงนามร่วม กรมการปกครองและ สปสช.ใช้บัตรประชาชนSmart Cardแทนบัตรประจำตัวคนพิการ เชื่อมโยงข้อมูลสิทธิรักษาพยาบาลของคนพิการเป็นฐานข้อมูลบัตรประชาชน คุ้มครองคนพิการเข้าถึงสวัสดิการรัฐเพื่อคนพิการ เพิ่มคุณภาพชีวิตที่ดี ตามนโยบายบูรณาการข้อมูลประชาชนและการบริการภาครัฐ25 ธ.ค.2561 ที่โรงแรมรอยัลริเวอร์ กรุงเทพฯ วันนี้ได้มีพิธีลงนามบันทึกข้อตกลงความร่วมมือ (MOU)เพื่อการใช้บัตรประจำตัวประชาชน แบบอเนกประสงค์ (Smart Card)แทนบัตรประจำตัวคนพิการ จัดโดยกรมส่งเสริมและพัฒนาคุณภาพชีวิตคนพิการ (พก.) ร่วมกับกรมการปกครอง และสำนักงานหลักประกันสุขภาพแห่งชาติ (สปสช.) เพื่อบูรณาการข้อมูลคนพิการของประเทศไทยเพื่อมอบเป็นของขวัญปีใหม่2562สำหรับคนพิการทั่วประเทศธนาภรณ์ พรมสุวรรณ อธิบดีกรมส่งเสริมและพัฒนาคุณภาพชีวิตคนพิการ กล่าวว่า จากนโยบายประเทศไทย4.0ของรัฐบาล ที่มุ่งเน้นให้หน่วยงานราชการปรับเปลี่ยนแนวคิดและวิธีการปฏิบัติงาน เพื่อปรับรูปแบบของระบบราชการ ให้น่าเชื่อถือ ไว้วางใจได้ และเป็นที่พึ่งของประชาชน พก.จึงได้ร่วมกับ กรมการปกครอง และสำนักงานหลักประกันสุขภาพแห่งชาติ บูรณาการข้อมูลคนพิการของประเทศไทยเพื่อมอบเป็นของขวัญปีใหม่สำหรับคนพิการ ในวันนี้ จึงได้จัดพิธีลงนามบันทึกข้อตกลงความร่วมมือเพื่อการใช้บัตรประจำตัวประชาชน แบบอเนกประสงค์แทนบัตรประจำตัวคนพิการทุกสิทธิคนพิการ ผ่านบัตรประชาชนใบเดียว :One Card All Rightsซึ่งบันทึกข้อตกลงความร่วมมือนี้เป็นส่วนหนึ่งของการบูรณาการข้อมูลสู่Big Dataด้วยการแลกเปลี่ยนเชื่อมโยงฐานข้อมูลของ3หน่วยงาน ผ่านระบบเทคโนโลยีสารสนเทศ และนำข้อมูลมาใช้ปรับปรุงงานบริการภาครัฐ คนพิการสามารถใช้บัตรประจำตัวประชาชนใบเดียวในการติดต่อราชการและรับสิทธิสวัสดิการต่างๆ ของภาครัฐได้ เพื่ออำนวยความสะดวกให้คนพิการในการเข้าถึงบริการภาครัฐได้สะดวกรวดเร็วยิ่งขึ้นและลดการใช้เอกสารนพ.ศักดิ์ชัย กาญจนวัฒนา เลขาธิการสำนักงานหลักประกันสุขภาพแห่งชาติ (สปสช.) กล่าวว่า จากการลงนามบันทึกข้อตกลงฯ ครั้งนี้ยังเป็นไปตามแนวทางการบูรณาการข้อมูลประชาชนและการบริการภาครัฐ เพื่อให้สามารถเชื่อมโยงข้อมูลคนพิการและให้คนพิการเข้าถึงบริการภาครัฐได้อย่างรวดเร็วขึ้น และเพื่อให้บรรลุเจตนารมณ์ของความร่วมมือนี้ สปสช.ได้รับดำเนินการในส่วนการตรวจสอบข้อมูลและจัดส่งข้อมูลคนพิการที่ผ่านการตรวจสอบให้กรมการปกครองเพื่อปรับปรุงฐานข้อมูลคนพิการลงในChipของบัตรประชาชน และทำการเชื่อมโยงข้อมูลคนพิการเพื่อรับสวัสดิการด้านสิทธิการรักษาพยาบาลและอื่นๆ ที่เกี่ยวข้องนพ.ศักดิ์ชัย กล่าวต่อว่า ภารกิจหลักที่สำคัญของ สปสช.คือการดูแลประชาชนให้เข้าถึงการรักษาและบริการสาธารณสุขที่จำเป็น โดยให้ครอบคลุมถึงคนไทยทุกกลุ่มอย่างทั่วถึงรวมถึงกลุ่มคนพิการ ซึ่งภายใต้กองทุนหลักประกันสุขภาพแห่งชาติได้กำหนดสิทธิประโยชน์บริการสุขภาพสำหรับคนพิการ ทั้งการรักษาพยาบาล การส่งเสริมสุขภาพและป้องกันโรค การฟื้นฟูสมรรถภาพคนพิการ และเครื่องช่วยความพิการที่จำเป็นให้กับผู้พิการ โดยในการเข้ารับบริการสุขภาพเพื่อเป็นการอำนวยความสะดวกให้คนพิการ ยังเปิดให้คนพิการสามารถเข้ารับบริการด้านสุขภาพได้ที่หน่วยบริการภายใต้ระบบหลักประกันสุขภาพแห่งชาติได้ทุกแห่งคนพิการที่ได้รับการปรับปรุงข้อมูลในบัตรประชาชนSmart Cardในการเข้ารับบริการภายใต้ระบบหลักประกันสุขภาพแห่งชาติสามารถใช้บัตรประชาชนSmart Cardใบเดียวได้ โดยไม่ต้องแสดงบัตรประจำตัวคนพิการช่วยเพิ่มความสะดวกรวดเร็วในการตรวจสอบสิทธิและเข้ารับบริการ พร้อมคุ้มครองสิทธิคนพิการให้เข้าถึงสิทธิต่างๆ เพื่อเพิ่มคุณภาพชีวิต นับเป็นอีกหนึ่งความร่วมมือของหน่วยงานภาครัฐเพื่อดูแลประชาชนเลขาธิการ สปสช. กล่าว
กรมส่งเสริมและพัฒนาคุณภาพชีวิตคนพิการ ลงนามร่วม กรมการปกครองและ สปสช.ใช้ บัตรประชาชน Smart Card แทนบัตรประจำตัวคนพิการ เชื่อมโยงข้อมูลสิทธิรักษาพยาบาลของคนพิการเป็นฐานข้อมูลบัตรประชาชน
คนพิการ,บัตรประชาชน,smart card,บัตรคนพิการ,สปสช.,กรมส่งเสริมและพัฒนาคุณภาพชีวิตคนพิการ